Eigi khunggangdugi mong hadaba lambido meetmangda sang sang urak e.  lambigi mapanda tera pambina pareng sana lakak lakak houhoubasing, natonchabigi leisingna chabun chabun sathouba, heijampet maheisingda khoiningsingna chayom sana tonghoubado onthokna fajabanida.  Fairen thagi loisillakpada chingthraogi angouba mapalna pumngou ngouna khungi khunjinda sathoubasing, nakangi loubuksingduda hanggam mapalsingtana loupak sinba thungna ningthina sandokkhibado yengli makheisu pennaidabani.  khungi sana khongnangsingda chonga sanggu sangguna houjiksu sannaramkhigara?  Eigi lav na numidangwairam khudingda sanabun ama segada yepladuna khungangi lambiduda meregi purnimagum nganthoiraduna khongthang lumna chatkhibado masen marangnaba yaodana meetmangsida mathang mathang thoklakli.  Ningthamthagi numidangda mahakka loinaduna punna mei tikminnaduna wa wa nokminnariboi maya marichakatana pik thalle mikupse.
 Mamang chahigi enga thagi nong kanna chuba numidang amadani maga eiga wari sannaba fangkhibado chahi ama henna lapnaruraba matungda.  Yamna wana magi number fangduna wari sannakhi pung ama chupna mahakna efamda tengthabamakhei kapkhi.  Hanjin hanjin hangkhi "karigi nangna eibu thadoktuna chatlibano yambung, haiyu ngamlabadi nangna eibu nungside haiduna"…. . kappa sunglep lepkhide mahak.  Eina thembada nongmatasu endaba toukhidaba eigi lav numittudadi eina themba ngamkhide adubu eikhoi anigi mafamda chahi henna ahing oiruraba matungda nong ngallaklabagum pung kaya chupna mahakna efamda wari kaya likhi.
 Maahakki oiramdouba fibham aduna ethannata meet ase pangba ngamdana peetana pathorakhi.
 numit kayani chara hellkpana masado taifet tare, kuchu mangle, awuba singna mahakpu ubada masak khangkhidre, thabaksu chattapa yadabanina chatpadi leplamde, thabak mafam youraga koinadaba machesinggi mafamda ma eitagi wari libada numit chuppa kaptunata leirabaduna anabasu henna sokhalle, sijarasira hanna hanna hotnakhre adubu amuktadi eibu uba fanglabadi ko khanduna sina sina hinglakli mahakna.
 Liriba warising aduna eigi peebusu khamjanjaba ngamjadre.  numit aduda mahakki thamoigi anaba ado khangfa farabagum loisallakpada onthokna kejana oinajakhi efamda.  Matam kuina nokpa kaoruraba eisu meegi fagi taraga nokpa ngamlakhi.
 Nangbu ningsingduna nangbu kaongamdana,
Punsise nangi warini punsise nangi wakhalni,
Nangna enakta leirabada kallaklude kanabusu,
Nangi wakhalna pukningda laklabada,
Khallude eina, eina nongmatasu mapokse awabagi. . . . .  . . . . . .  . . . . . . "
"Yambung eseise eina hanjin hanjin tabada yumgi meena ngaore hairabani eise aduga echehoida chatpadasu eseisimakhak hanjin hanjin tabaduda echena ngairibado laklani laklani haduna faoba laknarabani" esei adu khara leiraga internt tagi download touraga eisu taba fanglakkhi.
 Adubu hallakhidre hannagum houkhraba numitsinggi warisinggum ma eigi marakta.  Eina khumba ngamdraba wahangsing tattana hanglakle.  Thainagi thouna yamna leikhibi eigi wahei khudingmak keidounungda hiktokhidabi mahak ado oiramdre.  Chatnabi amadi samaj emung manunggi akanba nungsitna kanna yeiramle.  Eitabu hallakpagi lambi yengbada henna cheina amuk pirabagum thokle mafamda.  Eitagi paokhum amadi waheisingtabu tabada pennairamdabi mahaktunna ngasidi eigi waheisingna mafamda henna achakpa meida thao heirabagum urakli.
 Houjikta mahakna hairaklambasingdubu karino, mikap thokpa ngamdana manglaknabagum taibangsida mangdi natte.  Lav ki waheisingduna braja taduna eigi kok ase ani thokna khaidoklakle.  Sagatlamba khanjaramba khudingmak marubhumida lamangnaba meesaak ado efamda oire.  Lameina chakliba tagat tagt tekpa upalsinggi marakta eisu yaore.  Kangfalsida eraknare numit ase tapna mamsinkhri yoobi pambi pareng parengsinggi marakta.  Amambana yourakpasida saharsigi nil khongbase tapna tapna loisallakli aduga thamoigi nilkhongbasina henna henna kankhatlakli mangal haibadudi amatasu uraktana.
 Ningsingba kouba sak udaba marup nangnadi eibu thadokpa koubata mareidredo.  Nangna eibu henna chetna chetna kollaklimakhei taibangse maham ngamnamak ollaklii aduga eibuna sahar asigi apum asasing heidokfamgi amot akai marakta tariba lukhakkum channafam leihandri.  Meet asina oisallabasu mamli pangthoklagana henna henna mamsillakli.
 Matam ado nga yamna fanaba khunggang oibana nongga hangkhibagi ahing athengba faoba en chingbi nupising, loo kaiba chatpa nupasing, nga faba yengba mayam amasu lambi lamjaodo mee amata wattana chatnaba matamni.
 Thabaldo kayada pana nungsina fakhre numitto.  Tha sitharakpakan oibana thasiramdaigi machettamak thokliba thajaduna onthokna mong hadana eikhoi animakki thamoibu mangal pibibagum toukhi.  Makhoi thongal mayada mora amamam thaduna eikhoi ani magi en chingfam manakta famminarambani.  Marak marakta thonggalga tainabagi pukhrida thariba en ado amuk amuk solli mahakna.  Khungganggi lambi adusu enchingbi nupisingna onthokna marang kaina chatnakhre.
 Loubuksingtana koisinba khunggangse loubuk mayaida chumdring lambi amana tubat samduna lambi achoubaduga samnahallakpani.  Lambi nakangi khong machasingdo esingtana emai thanna chelle.  mahei mahei en chingbi singduna pareng sana en thaduna nga yamna fanaba matamni.
 Pakhang leisabi sanggu sangusu thenglaba ahing mameidufaoba en chingba yengba chatnari.  Machin yangbi mou kharana eikhoi anibu thabal mangalduda uraduna onthokna nungaina wari chikthanaredako pakhang leisabi anise laknarambasu mahani.
 Numit khudinggi chabit chabit chudunata leiba nongdusu lepkhre, atiyasu nong puba leichil amata leitraduna pumhang hangkhre.  Makhoi thonggal mayagi laisang mayada pareng sana houriba malika pambisingdo ngamnamak satle.  Manan onthokna nungsina efamda fung fung yeirarei marak marakta.
 Paokhumsibu magi paokhumsibu khumlaroidoubajatla nattragana thina ngangnanaba khwaithagi thiba meena amuktafao sijinnadriba waheising thiribajatla?  ei gyan tade phuk laona hougattuna hek chatpasu mangamdre eise.  Onthokna nok noktuna harao harao fagi jugai tounaduna wari sannaminnarambani eikhoi anido.  Lon thoktaba ani famminnabagum chap mannakhre mikup kharadi.
 Eigi chahi mannana lairik tamminnarakpani mahakse.  Angang oiringei matamda class khara punminnaramlaga eidi adum mapanda chatle.  Thoina nakna tinnarakkhide angang oiringei matamdadi.  Pukak chaonarakpa matamdasu einasu mabu epong ponggi sak fajarimatik yamna mukkhai haiduna koude.  Manasuni eibu ningthemchamayumgi pakhangse mee sidhabana kalliba, sak takhatli haiduna nongmata koubaga natte.  Eina makha tamtharoi haiduna yumda leiraba matungsidadi karamnabu tinnakhibano khanghoudre onthokna luna hek matinnarakkhi eikhoi ani.  Mahaksu leisa mapung faraduna fajabagisu mapan naikhidre.  Eise magi mammannabi olle aduga mahakna eigi emannaba olle.
 Tinnaminnaringei manungduda khunggangi pukhri achoubaduada phi marak marakta suminnei eikhoi ani maduda mana hek hek hairei, "pirak o pirako ei subige nanggido adugane nanggi phi angoubasingdudi ei suroi nangna machu taiga tadega hekta haiduna sidharakkani, mee sidhabana kalliba, meegi sidra yengbana heiriba hayeng nangna louba nupido onthokna wagani. . . . . " kaya kayani mana amuk efamda bekhya toudouribasi.  Eisu noktamak manoklaga khumnaradi khoi ani marei amuk tounarani haiduna khumde.  Mahakna eigi fi sing yamna subhikhi.
 Eina hotnariba sen ethok thoktaba thabaksing asigi nongmada imphalse amukti youhoudaba yadabagum ei nutigee adum machatli unahoudaba yadaba darkargi meesing adu unanaba.  Sandhyawaida hallakpada yumda changdringei magi manakta famduna wari ngahak sannaba haibase ethou amagum oikhre eigisu.  Chakkhumda chak thonglibi mahakki manakta laptakna mahakna thariba fida aduda famladuna jagat pumnamakki wari eikhoi anina sannadouribani.  Wa wa nokminnaraduna.  Eina cha yamna pammi haise khangduna chadi mahakna lollakpa masoidre.  Gas to leina leina maduda thongba natte magi chaktusu.  Youna kangdaba shing singdo phu phu kamduna thongdouribani aduga eigi chaduna gas tuda lollakkani aduga hektamk haigani "chado eidi nangdouna haona lonbasu heite aduna haote hairadi hayangdagidi nang nasana adum lonjouko" hairaduna amuksu noktharakkani.
 Magi manaktagi thoklklaga mahakki machin moupwasing lairik ngahak khangdabasing takpiramlaga eigisu numidang angangsing lairik taknaba leibaduna adum yumda hallakle.  Eina magi mamingse nongmata koude aduga manasu nangse eina hallibaniko aduna eche kou haiduna eina lakna laknana echeebemma echeebemma kouwi.  Masigi khukousidani mana ting thokpa makhei saoribase.
 Nutigi eina thabak hallakpada hanggadouribani mana eingonda "eigi ngasi litliba phuritse fajabra, samse nahankheiga mannadana lutungda loina punsinduna sai khara thadabase paktabra, kajalsi thamanbra. . . . . . . ? " eina nongmata fajade koubata khumkhide mangonda fajadunata leiraba maithongni mahakki.  Ateidadi nongmata hangba natte mahakna eingodatani hangdouribase.  Karigumbadasu hairakkani "karigino nangna ngasidi yamna thenglaklise nupi unaba chatluribra? " madugidamaksu ngahak adum tasengna masaoba ngammi.  Maramsingdo hairakanda hannagum amuk wa wa nokminnagani.
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 